Tariffrevisjonen 2020

Krav/tilbud nr. 1 fra Oslo kommune

03.09.2020 kl. 13.30

**HOVEDLINJER FOR TARIFFREVISJONEN I OSLO KOMMUNE 2020**

Overordnede forutsetninger

Oslo kommune er opptatt av at tariffrevisjonene i kommunen skal bidra til

* å styrke kommunens muligheter til å tilby tjenester av best mulig kvalitet for byens innbyggere
* at det er attraktivt å jobbe i Oslo kommune og til at kommunen kan tiltrekke og beholde den beste kompetansen på alle nivåer
* at Oslo kommune fremstår som en langsiktig, motiverende og forutsigbar arbeidsgiver
* at kommunens handlingsrom i arbeidsgiverpolitikken blir ivaretatt
* at avtaleverket er forutsigbart, fleksibelt og gir grunnlag for konsekvent praksis.

Tariffrevisjonen 2020 gjennomføres i en situasjon med en verdensomspennende pandemi, som blant annet har fått stor betydning for sysselsetting og økonomiske utsikter i Norge.

Oslo kommune legger til grunn at årets tariffrevisjon inngår i den nasjonale dugnaden for å håndtere pandemien. Sammen med en begrenset økonomisk ramme innebærer dette behov for streng prioritering for å gjennomføre oppgjøret innenfor rammen fra privat sektor («frontfaget»).

Kommunen legger også til grunn at det på grunn av pandemien er viktig at partene legger til rette for at tariffrevisjonen kan gjennomføres med en forhandlingsløsning mellom de sentrale parter.

Prioriteringer

Under de forannevnte forutsetninger har kommunen følgende hovedprioriteringer;

* Oslo kommune vil i tariffrevisjonen 2020 prioritere tillegg på lønnstabellen.
* Tillegg gis med virkning fra 01.05.2020.
* Oslo kommune vil i tariffrevisjonen 2020 ha fokus på tiltak som kan bidra til en heltidskultur i Oslo kommune.
* Utvikling og forenkling av avtaleverket på utvalgte områder.

**Det tas forbehold om nye og/eller endrede krav/tilbud.**